Előterjesztés Zalakaros Város Önkormányzat Képviselőtestülete 2024. április 25-i ülésére

Napirend címe: Park u., Panoráma útfelújítás kivitelezésre beérkezett ajánlatok elbírálása

Előterjesztést készítette: Bognár Ottó Péter településüzemeltetési ügyintéző 

Tisztelt Képviselőtestület!

A Képviselőtestület 39/2024. (III.21.) határozatának megfelelően a „Zalakaros, Panoráma út mintegy 80 méteres szakaszának (Termál út – Sport utca közötti), valamint a Zalakaros, Park utca mintegy 250 méteres szakaszának (Petőfi utca – Zalagyöngye utca közötti) felújítása” érdekében  Ajánlattételi Felhívás került kiküldésre 9 db mélyépítő vállalkozásnak. A meghatározott ajánlattételi határidő lejártáig, azaz 2024. április 8-án 10.00 óráig 4 db ajánlat került a pályázati felhívásnak megfelelően e-mail útján beküldésre.

A pályázat elbírálásához a bontási eljárás során a mellékelt Bontási jegyzőkönyvben foglaltak kerültek megállapításra és ismertetésre.

Az ajánlatokat összevetve a műszaki ellenőr által készített költségbecsléssel megállapítható, hogy a Panoráma út felújításánál a legkedvezőbb ajánlat is bruttó 543.292,- Ft-tal több a költségbecslésben foglalt összegnél (a költségbecslés: 9.072.508,- Ft, ajánlat: 9.615.800,- Ft), míg a Park utcánál 2 db ajánlat is kedvezőbb a költségbecslés 35.756.910,- Ft összegénél. (a legkedvezőbb ajánlat bruttó 26.061.126,- Ft, ami 9.695.784,- Ft-tal olcsóbb az értékbecslésnél)

Felhívom ugyanakkor a figyelmet, hogy ezen összegek is jelentősen meghaladják Zalakaros Város Önkormányzat 2024. évi költségvetésében ezen utak felújítására elkülönített keretösszegeket (5.000.000,- Ft, illetve 15.000.000,- Ft lett nevesítve). A 2024. évi költségvetés tervezésekor mindössze 4-6 cm kopóréteg költségével terveztünk, azonban a pályázat kiírása előtt a műszaki tartalom meghatározása miatt műszaki ellenőr bevonásával tartott helyszíni bejáráson megállapítottuk, hogy több helyen kell alapmegerősítéssel is számolni. Ez eredményezte a jelentősebb költségnövekedést.

A pályázat kapcsán benyújtott ütemezésekből megállapítható, hogy jelen eljárás eredményessé nyilvánítása esetén mindkét útszakasz felújítására sor kerülhet a 2024. évi Entente Florale Europe Tájépítészeti és Virágosítási verseny nemzetközi zsűrijének érkezéséig, azonban amennyiben új ajánlattételi felhívás kiküldéséről dönt a Képviselőtestület, úgy a felújítás sorrendjét is meg kell határozni, mivel a kivitelezők csak az egyik útszakasz elkészültét garantálják 2024. június 30-ig.

Határozati javaslat:

Zalakaros Város Önkormányzat Képviselőtestülete

A) változat

1. [bookmark: _Hlk163571032][bookmark: _Hlk163568986]„Zalakaros, Panoráma út mintegy 80 méteres szakaszának (Termál út – Sport utca közötti), valamint a Zalakaros, Park utca mintegy 250 méteres szakaszának (Petőfi utca – Zalagyöngye utca közötti) felújítása” tárgyú ajánlattételi eljárásban a Rinoterra Kft. (8800 Nagykanizsa, Téglagyári u. 20.), a Horváth-Ép Kft. (8360 Keszthely, Sömögyei út 1.), a Strabag Általános Építő Kft. (1117 Budapest, Gábor Dénes u. 2. Infoprak D épület) és a Fundaxis-3M Kft. (8640 Fonyód, Bartók Béla u. 44.) által határidőn belül benyújtott ajánlatokat érvényesnek, az ajánlattételi eljárást eredményesnek nyilvánítja.
2. Nyertes ajánlattevőként
· a Zalakaros, Panoráma út mintegy 80 méteres szakaszának (Termál út – Sport utca közötti) felújítása vonatkozásában a Strabag Általános Építő Kft. (1117 Budapest, Gábor Dénes u. 2. Infoprak D épület) ajánlattevőt hirdeti ki nettó 7.571.496,- Ft + 2.044.304,- Ft ÁFA = bruttó 9.615.800,- Ft összeggel
· a Zalakaros, Park utca mintegy 250 méteres szakaszának (Petőfi utca – Zalagyöngye utca közötti) felújítása vonatkozásában a Strabag Általános Építő Kft. (1117 Budapest, Gábor Dénes u. 2. Infoprak D épület) ajánlattevőt hirdeti ki nettó 20.520.572,- Ft + 5.540.554,- Ft ÁFA = bruttó 26.061.126,- Ft összeggel
3. [bookmark: _Hlk163569730]A kivitelezői díj pénzügyi fedezetét Zalakaros Város Önkormányzat 2024. évi költségvetésének Felújítási kiadás 12. sorában Park utca felújítására (Petőfi utca csatlakozástól Zalagyöngye utca csatlakozásáig) elkülönített 15.000.000,- Ft összeg terhére, a Felújítási kiadás 16. sorában Panoráma út felújítására (Termál úttól Sport utcáig) elkülönített 5.000.000,- Ft összeg terhére, míg a visszamaradó bruttó 15.676.926,- Ft összeget Zalakaros Város Önkormányzat 2024. évi költségvetésének Általános tartalék terhére biztosítja.
4. A Vállalkozói szerződés aláírására felhatalmazza a polgármestert.

[bookmark: _Hlk158817401]Határidő:           2024. április 29. 
Felelős:             Novák Ferenc polgármester

B)	változat

1. „Zalakaros, Panoráma út mintegy 80 méteres szakaszának (Termál út – Sport utca közötti), valamint a Zalakaros, Park utca mintegy 250 méteres szakaszának (Petőfi utca – Zalagyöngye utca közötti) felújítása” tárgyú ajánlattételi eljárásban a Rinoterra Kft. (8800 Nagykanizsa, Téglagyári u. 20.), a Horváth-Ép Kft. (8360 Keszthely, Sömögyei út 1.), a Strabag Általános Építő Kft. (1117 Budapest, Gábor Dénes u. 2. Infoprak D épület) és a Fundaxis-3M Kft. (8640 Fonyód, Bartók Béla u. 44.) által határidőn belül benyújtott ajánlatokat érvényesnek, az ajánlattételi eljárást eredménytelennek nyilvánítja.
2. Felkéri a polgármestert, hogy a kivitelezési feladatokra ismételten tegyen közzé ajánlattételi felhívást, azzal, hogy a Park utca felújításnak határideje 2024. június 30., míg a Panoráma utca felújítására 2024. július 2. után kerülhet sor, és a beérkezett ajánlatokat terjessze a Képviselőtestület elé.

Határidő:           2024. április 29. (ajánlattételi felhívás kiküldése)
Felelős:             Novák Ferenc polgármester

Zalakaros 2024. április 9.


										Novák Ferenc 
								 		polgármester
